Išvados dėl korupcijos rizikos 
analizės 2 priedas 

PATEIKTŲ PASIŪLYMŲ ĮGYVENDINIMAS[footnoteRef:1] [1:  Informaciją apie išvadoje dėl korupcijos rizikos analizės nurodytų pasiūlymų vykdymą ar numatomą įgyvendinimą prašome pateikti STT ne vėliau kaip per 3 mėnesius nuo išvados dėl korupcijos rizikos analizės gavimo dienos.] 

	1. Kritinės antikorupcinės pastabos

	Netinkama endoprotezų specifikacijų rengimo komisijų sudarymo praktika suteikia neproporcingai didelę sprendimų priėmimo galią mažumai komisijų narių: gydytojams ekspertams Asociacijų vadovams, kurie turi tiesioginių ar netiesioginių finansinių ryšių su endoprotezų tiekėjais per vadovaujamas Asociacijas, didina interesų konfliktų komisijose tikimybę ir kelia visuomenei abejones dėl komisijų priimtų sprendimų skaidrumo ir pagrįstumo (motyvai nurodyti išvados 3.1 skirsnyje).

	Į komisijas deleguoti ASPĮ gydytojus ekspertus, atitinkančius VLK nustatytus minimalius kvalifikacijos ir patirties reikalavimus, deleguojant kelis ASPĮ atstovus, skirti nesusijusius tarpusavio pavaldumo ryšiais gydytojus ekspertus (išvados 5 skyriaus 1.1.2 p. nurodyta pastaba).
	Iki šios dienos APSĮ tokio prašymo deleguoti į komisijas gydytojus ekspertus nebuvo gavusi. 
Gavus iš VLK prašymą dėl gydytojų ekspertų delegavimo į komisijas, bus atsižvelgiama į teikiamus pasiūlymus. 
Atsakingas asmuo vyriausiojo gydytojo pavaduotojas medicinai. 
	

	Tendencija daugiausiai kompensuojamų endoprotezų skiriančiose ASPĮ skirti tam tikro, bet skirtingose ASPĮ besiskiriančio, klubo ar kelio centralizuotai perkamų pirminių (standartinių) endoprotezų modelius, kuriuos tiekia su ASPĮ padalinių vadovais ir dirbančiais gydytojais tiesioginių ar netiesioginių finansinių ryšių turintis tiekėjas, nurodo tam tikrų tiekėjų galimo protegavimo didžiosiose ASPĮ riziką (motyvai nurodyti išvados 4.2 skirsnyje).
Tam tikro tiekėjo, tiekiančio tam tikro gamintojo ir modelio endoprotezą ASPĮ, protegavimo riziką didina gydytojų, atliekančių endoprotezavimo operacijas bei skiriančių pacientams centralizuotai perkamus pirminius (standartinius) endoprotezus, neviešinamų sąsajų bei tiesioginių ir netiesioginių finansinių ryšių su endoprotezų tiekėjais nepakankama vidaus kontrolė. (motyvai nurodyti išvados 4.2 skirsnyje).

	Užtikrinti, kad ASPĮ gydytojai ortopedai traumatologai pacientams, atsižvelgdami į apdraustojo ligos patologiją, jo amžių ir VLK nustatytus centralizuotai perkamų pirminių (standartinių) endoprotezų panaudojimo kriterijus (VLK patvirtinus šiuos kriterijus), skirtų pacientui tinkamiausią atitinkamos specifikacijos endoprotezą, o skirdami centralizuotai perkamą endoprotezą, neatitinkantį nustatytų kriterijų, motyvuotų kitokio centralizuotai perkamo endoprotezo paskyrimą (išvados 5 skyriaus 2.1.2 p. nurodyta pastaba).
Priminti ASPĮ sveikatos priežiūros specialistams, kurie skiria pacientams ar kitaip naudoja medicinos priemones, įsigytas iš PSDF biudžeto, pareigą deklaruoti savo privačius interesus, įskaitant dalyvavimą asociacijose ar organizacijose, vienijančiose sveikatos priežiūros specialistus, veikloje, jei jie ar jiems artimi asmenys yra šių organizacijų nariai, eina bet kokias pareigas šiose organizacijose arba yra sudarę sandorius (sudarytos autorinės, paslaugų teikimo, renginių išlaidų atlyginimo (kompensavimo) ir kt. sutartys) su šiomis organizacijomis, įskaitant individualios veiklos sandorius, kurių vertė didesnė negu 3 000 eurų (išvados 5 skyriaus 2.1.2 ir 2.1.3 p. nurodytos pastabos). 

	ASPĮ gydytojams ortopedams traumatologams priminti, kad kiekvienam pacientui parenkamas individualiai jam tinkamas endoprotezas, atsižvelgiant į paciento amžių, anatomines savybes, bei tyrimų rezultatus.
Atsakingas asmuo – Ortopedijos- traumatologijos skyriaus vedėjas. 

ASPĮ šiuo metu koreguojama ir atnaujinama patvirtinta sąnarių endoprotezavimo operacijų skyrimo, pacientų prašymų gauti sąnario endoprotezą pateikimo tvarka. 

Pakartotinai priminti darbuotojams apie pareigą deklaruoti viešuosius ir privačiuosius interesus, vadovaujantis Lietuvos Respublikos viešųjų ir privačių interesų derinimo įstatymu. 

Atsakingas asmuo – Teisės ir personalo skyriaus vedėjas, taip pat informuojami ir skyrių vedėjai, kurie primena savo darbuotojams apie pareigą deklaruoti privačius interesus. 
	

	Tam tikro tiekėjo, tiekiančio tam tikro gamintojo ir modelio endoprotezą ASPĮ, protegavimo riziką didina gydytojų, atliekančių endoprotezavimo operacijas bei skiriančių pacientams centralizuotai perkamus pirminius (standartinius) endoprotezus, neviešinamų sąsajų bei tiesioginių ir netiesioginių finansinių ryšių su endoprotezų tiekėjais nepakankama vidaus kontrolė. (motyvai nurodyti išvados 4.2 skirsnyje).

	Periodiškai tikrinti gydytojų privačių interesų deklaravimo pareigos vykdymą, nustačius pažeidimus ir trūkumus, imtis priemonių juos šalinti ir kitų korupcijos prevencijos priemonių (išvados 5 skyriaus 2.1.3 p. nurodyta pastaba).

	ASPĮ vykdoma darbuotojų privačių interesų pateikimo kontrolė pagal Ligoninės turimą informaciją (darbuotojo einamos pareigos, dalyvavimas viešuosiuose pirkimuose).

Atsakingas asmuo - Teisės ir personalo skyriaus vedėjas. 
	

	2. Kitos antikorupcinės pastabos

	TLK atliekama ganėtinai formali valstybinė priežiūra, neatliekamas centralizuotai perkamų endoprotezų paskyrimo pacientams teisėtumo ir žalos PSDF biudžetui vertinimas, tikslingų antikorupcinių ar teisės pažeidimo prevencijos priemonių nepakankamas išnaudojimas VLK ir ASPĮ, neužtikrina veiksmingos valstybinės priežiūros, korupcijos pasireiškimo tikimybės nustatymo ir tikslingų antikorupcinių ar teisės pažeidimo prevencijos priemonių taikymo centralizuotai perkamų endoprotezų panaudojimo ASPĮ veiklos srityje (motyvai nurodyti išvados 4.3 skirsnyje).

	TLK nustačius ASPĮ gydytojų ortopedų traumatologų pareigų pažeidimo faktus, imtis priemonių užtikrinant tinkamą atsakingų asmenų teisinės atsakomybės įvertinimą ir tobulinant teisės pažeidimų ir korupcijos prevencijos priemones ASPĮ, o atlyginus žalą PSDF biudžetui, spręsti klausimą dėl ASPĮ atlygintos žalos regreso iš kaltų ASPĮ darbuotojų (išvados 5 skyriaus 2.2.3 p. nurodyta pastaba).
	Įtariant darbuotojų pareigų pažeidimą, Ligoninėje atliekamas tarnybinis patikrinimas, esant reikalui auditas, taip pat vertinamos visos aplinkybės ir priimamas atitinkamas sprendimas atsižvelgiant į atlikto tyrimo pateiktas išvadas. 

Už taikomų priemonių įgyvendinimą atsakingi Teisės ir personalo skyriaus vedėjas, vidaus medicininio audito vadovas, bei kiti vyriausiojo gydytojo įsakymu paskirti asmenys. 
	

	ASPĮ, neturėdama informacijos apie tiekėjų perleistas vertes ASPĮ sveikatos priežiūros specialistams ir juridinių asmenų ir asociacijų organizuotus ir finansuojamus profesinius (mokslinius) renginius, kuriuose dalyvauja ir gauna atlyginimą ASPĮ sveikatos priežiūros specialistai, negali vykdyti veiksmingos ASPĮ dirbančių sveikatos priežiūros specialistų privačių interesų deklaravimo vidaus kontrolės ir užtikrinti veiksmingos korupcijos prevencijos skiriant centralizuotai perkamas medicinos priemones, iš jų endoprotezus, pacientams (motyvai nurodyti išvados 4.5 skirsnyje).

	Įvertinti galimybę įpareigoti ASPĮ sveikatos priežiūros specialistus, kurie dalyvauja viešuosiuose pirkimuose, skiria pacientams ar kitaip naudoja medicinos priemones, įsigytas iš PSDF biudžeto lėšų, informuoti ASPĮ apie jų atlygintiną dalyvavimą centralizuotai įsigyjamų medicinos priemonių tiekėjų, asociacijų ar organizacijų, vienijančių sveikatos priežiūros specialistus, organizuojamuose ar finansuojamuose profesiniuose (moksliniuose) renginiuose, tyrimuose ar kituose projektuose, ir 3 metus tvarkyti duomenis apie įvykusio renginio, tyrimo ar kito projekto pavadinimą, datą, rėmėjus, juose dalyvavusius ASPĮ gydytojus (išvados 5 skyriaus 2.2.5 p nurodyta pastaba).

	Manome, kad tokia galimybė ribojama BDAR nustatytų reikalavimų. 
Reiktų kreiptis į Valstybinę duomenų apsaugos inspekciją dėl konsultacijos, ar tokios informacijos rinkimas nepažeistų BDAR nuostatų. 
	

	3. Kitos pastabos

	EVIS nepakankamai pritaikytas centralizuotai perkamų endoprotezų ASPĮ naudojimo duomenų suvestinės funkcionalumas vidaus kontrolei ir ASPĮ valstybinei priežiūrai atlikti. EVIS duomenų suvestinėje matomi ne visi ASPĮ suvesti duomenys apie kiekvienos endoprotezavimo operacijos metu gydytojo ortopedo traumatologo panaudotą centralizuotai perkamą endoprotezą ir (ar) jo komponentą, tipą, modelį, gamintoją ir tiekėją, kurie pagal EVIS nuostatus turi būti tvarkomi (motyvai nurodyti išvados 4.4 skirsnyje).

	Užtikrinti, kad ASPĮ atlikus endoprotezavimo operaciją į EVIS nustatyta tvarka būtų suvesti duomenys apie kiekvieno panaudoto centralizuotai perkamo endoprotezo ir (ar) jo komponento tipą, modelį, gamintoją ir tiekėją (išvados 5 skyriaus 2.3.3 p. nurodyta pastaba).

	ASPĮ visa tai vykdoma, duomenys suvedami į EVIS sistemą. 
Patobulinus EVIS sistemą, gali būti taikomos papildomos priemonės – darbuotojų mokymai.

Atsakingas asmuo – IT specialistas. 
	



